Public procurement notice: Contract Award Notice
Published: 2021-04-16
Buyer: Fredensborg Kommune
Country: DK
Contract type: Services
Procedure: Open procedure
CPV classification: 79624000 | 85141200: Services provided by nurses | 85141210 | 85144100 | 98513300

Technical requirements: Udbuddet vedrører levering af sundhedsfaglige vikarydelser til Fredensborg Kommunes plejecentre og hjemmepleje. Udbuddet gennemføres som et offentligt udbud, jf. udbudsloven § § 186 – 189 (”light-regime”) i henhold til udbudsbekendtgørelse offentliggjort i EU-tidende/TED-databasen. Der udbydes en rammeaftale med en varighed på 6 år.
Udbuddet vedrører levering af sundhedsfaglige vikarydelser til Fredensborg Kommunes plejecentre og hjemmepleje. Udbuddet gennemføres som et offentligt udbud, jf. udbudsloven § § 186 - 189 ("light-regime") i henhold til udbudsbekendtgørelse offentliggjort i EU-tidende/TED-databasen. Der udbydes en rammeaftale med en varighed på 6 år.
— Social- og sundhedshjælpere, der har gennemført grunduddannelse efter lov om grundlæggende social- og sundhedsuddannelser inden for bistandspleje og omsorgsområder m.v.
— Sygehjælpere, der har fået udstedt uddannelsesbevis i henhold til bestemmelserne i Sundhedsstyrelsens retningslinjer af 20. februar 1978.
— Plejehjemsassistenter, der har gennemgået uddannelse i henhold til Sundhedsstyrelsens cirkulære af 26. juni 1980.
Fredensborg Kommune ønsker med den udbudte rammeaftale at understøtte et professionelt og konstruktivt samarbejde mellem kommunen og vikarbureauet igennem aftaleperioden.
Når der bestilles en vikar, er det fordi kommunen reelt mangler 'hænder' til at levere den ydelse og hjælp, som den enkelte borger er bevilget. Vikaren kommer til at indgå i en dagligdag i et team på lige fod med kommunens medarbejdere, hvad enten det er i hjemmeplejen eller på et plejecenter. Vikaren bliver således betroet en vigtig opgave, da borgernes dagligdag og livskvalitet for en stor dels vedkommende afhænger af, at den bevilgede hjælps kvalitet og udførelse. Kvalitet i ydelsen er ydermere helt central, da manglende kvalitet i den enkelte vikarydelse blandt andet betyder merarbejde for ledelsen og medarbejderne i de enkelte enheder. Derfor er det vigtigt, at de vikarer, der leverer vikarydelser for kommunen, har den rette uddannelse og autorisation, kan strukturere og tilrettelægge sit arbejde på en god og effektiv måde, samt besidder et udpræget omsorgsgen og møder den enkelte borger med respekt.
Kvalitet i vikarydelsen er således helt central for kommunen, hvorfor kvalitet vægtes meget højt (70 %) i udbuddet, jf. pkt. 7.1. Kommunen vil derfor løbende følge op på samarbejdet og sikre at begge parter indfrier de aftalte vilkår, herunder at vikarbureauet lever op til sit tilbud. Opfølgningen vil ske i det daglige, men også på statusmøder, hvor der følges op på, om rammeaftalens vilkår indfries samt på, hvordan samarbejdet fungerer.
Rammeaftalen vil blive tildelt den tilbudsgiver, der afgiver det for Fredensborg Kommune mest fordelagtige tilbud ud fra kriteriet bedste forhold mellem pris og kvalitet. Ved evalueringen af tilbuddene vil der blive anvendt en prismodel, hvor tilbuddene bedømmes på følgende underkriterier: Pris - 30 % og kvalitet - 70 %.
Tilbudsgiver skal være opmærksom på, at tilbudsgiver ikke må have ubetalt forfalden gæld til det offentlige på over 100 000 DKK, med mindre der er indgået aftale med inddrivelsesmyndigheden om en afviklingsordning og denne ordning er overholdt.
Tilbudsgiver skal ligeledes være opmærksom på, at tilbudsgiver ikke må være begæret konkurs, taget under konkursbehandling eller behandling med henblik på likvidation, skifte eller tvangsakkord uden for konkurs eller enhver tilsvarende behandling, der er fastsat i national lovgivning.
Tilbudsgiver skal desuden være opmærksom på, at tilbudsgiver ikke må have væsentligt misligholdt en tidligere offentlig kontrakt/rammeaftale, og at misligholdelsen ikke må have påført den pågældende kontrakts/rammeaftales ophævelse.
Tilbudsgiver skal, i forbindelse med afgivelse af tilbud, erklære at tilbudsgiver ikke er omfattet af ovenstående udelukkelsesgrunde. Erklæringen afgives i skema A, tro og love erklæring.
Såfremt tilbudsgiver ikke kan erklære ovenstående, vil tilbudsgiver have udelukket sig selv fra at deltage i udbuddet. Fredensborg Kommune anmoder om, at tilbudsgivere i denne situation ikke byder på rammeaftalen.
Hvis tilbudsgiver er et konsortium eller en sammenslutning af virksomheder, skal tilbudsgiver udfylde skema C, konsortieerklæring, og uploade dette sammen med de øvrige dele af tilbuddet.